Den 5te

***Den 5te*** er det femte musikkalbumet av Prima Vera. Albumet ble innspilt 24.–27. august og utgitt 12. oktober 1981. Albumet fikk mye oppmerksomhet i det norske kongehuset fordi det hadde et manipulert bilde av kongefamilien som cover.

## Om albumet
Tre coverbilder måtte til for at «alle» skulle være fornøyde. Det opprinnelige bildet besto av kong Olav, daværende kronprinsesse Sonja og dronning Elizabeth II, med Prima Vera i bakgrunnen. Daværende kabinettsjef Vincent Bommen syntes coveret var «helt forferdelig» og sendte saken over til regjeringssjef Bjørn Haug. Ca.  eksemplarer ble spredt til platekjøpere i to dager før Herodes Falsk og Jahn Teigen gikk med på å inndra coveret. Til et nytt cover måtte de ta i bruk et bilde som ble tatt på Karl Johans gate 9. oktober 1981. Da var det nemlig åpning av det nye Stortinget og gutta benyttet sjansen til et PR-stunt. Men så var det slik at det første «Karl Johan»-coveret ble utgitt i svart/hvitt; ergo kom ikke morsomheten med de grønne stillongsene fram. Så nok et nytt cover måtte lages. Coveret i svart/hvitt er det mest sjeldne av disse coverne.

En annen kontrovers var rundt sangen «Ivar Medaas øyne», som er en versjon av «Bette Davis Eyes», skrevet av Donna Weiss og Jackie DeShannon i 1974 og gjort kjent av Kim Carnes i 1981. Ivar Medaas likte dårlig at Prima Vera fleipet med at han var skjeløyd gjennom den sangen. Han gikk rettens vei og ble tilkjent 25000 kroner i erstatning. Herodes Falsk uttalte til VG at Medaas ofte selv var frampå og fleipet med sin skjeløydhet i det offentlige rom; ergo gjorde Medaas også narr av andre personer med samme handicap. Faktisk hadde Medaas muligheten til å fleipe tilbake igjen med Prima Vera, siden de hadde stavet etternavnet hans feil på albumomslaget/plateetiketten. Der skrev de Medås i stedet for Medaas. Da sangen kom med på samlealbumet Absolute Prima Vera i januar 1994, ble etternavnet til Medaas skrevet riktig på bakcoveret.

Til dette albumet ble det spilt inn en versjon av Paul McCartneys «Coming Up». På norsk ble låta kalt «Heiser opp» og handler om kjendiser som hadde tatt ansiktsløftning. McCartney stoppet utgivelsen etter han fikk teksten oversatt. Sangen ble utgitt på samlealbumet *[[Rest of the best vol 2,5]]*, som kom ut i et begrenset opplag på 50 eksemplarer i 2000.

Albumet oppnådde en andreplass på VG-lista.

Albumet ble tilgjengelig på CD for første gang i desember 2021 som en del av samleboksen *[[De gærne har det godt... i boks!]]*.

## Sporliste
# «Naboen» («Drivin' My Life Away») 3:36
# «Skokiian» («Skokiaan») 2:17
# «Ra-ta-ta (det blir krig)» («Pata Pata») 2:32
# «(H)Ode til Bob» 3:01
# «Svake mennesker» 3:27
# «Drammen» («Houston») 2:43
# «You Are the Sunshine of My Life» 0:38
# «Merci» 0:51
# «Ivar Medaas øyne» («Bette Davis Eyes») 2:56
# «Hawaii» («Hawaiian War Chant») 2:54
# «Langt, langt mot nord» («Only One Woman») 2:29
# «Gamle Hansens Polly» («Mr. Slaters' Parrot») 1:30
# «Opp og ned» («Upside Down») 2:22
# «Rudolf er rød på nesen» («Rudolph the red-nosed reindeer») 1:41
# «Bettong» 2:40
# «Balladen om en vellykket sjef» («The Most Beautiful Girl») 2:26

## Medvirkende
### Prima Vera
* Tom Mathisen
* Jahn Teigen
* Herodes Falsk

### Musikere
* Per Hillestad – Trommer 
* Svein Dag Hauge – Gitar
* Rolf Graf – Bass
* Geir Langslet Eriksen – Keyboard
* Marius Müller – Gitar 
* Arild Stav – Saksofon
* Erling Bonde – Piano 
* Kaare Skevik – Trommer 
* Joku Fahr – Vokal/trekkspill 
* Øivind Blunck – Vokal på «Opp og ned»
* Sigurd Eidsøren – Fotograf
* Trond Bredesen – Tegninger 
* Steinar Torvbråten – Coverdesign

## Referanser


## Eksterne lenker
*